text: Arbeiðið at leingja Vesturvarða farið í gongd
text: #000001
text: Nýggi sørvágstrolarin, sum hevur fingið navnið Vesturvarði, skal leingjast í Thyborøn
text: #000002
text: Nýggi sørvágstrolarin, sum Tummas Henriksen hevur keypt, skal leingjast á skipasmiðjuni í Thyborøn, áðrenn skipið kemur til Føroyar.
text: #000003
text: Tað var í november, at tað gjørdist alment, at reiðarin í Sørvági hevði keypt trolaran Aalskere úr Orknoyggjunum, sum fekk navnið Vesturvarði.
text: #000004
text: Skipið skuldi síðan til Danmarkar, har tað skal leingjast, og verður eftir ætlan klárt seinast í februar í ár.
text: #000005
text: Hvat trolarin er keyptur fyri vita vit ikki, men skipið skal avloysa Vesturleika, sum sami reiðari seldi til Russlands í fjør. Tað er felagið P/f Suðringur, sum eigur Vesturvarða, sum eisini átti ein eldri trolara við sama navnið.
text: #000006
text: Hesin trolarin er nú seldur til upphøggingar á Skála, og loyvini flutt yvir á Vesturvarða.
text: #000007
text: Sum skilst so skal nýggi Vesturvarði leingjast við seks metrum, áðrenn skipið setir kós móti Føroyum.
text: #000008
text: Trolarin er bygdur 2020, og verður nýggjasti trolarin í heimaflotanum.
text: #000009
text: Stór pelagisk fyritøka møguliga til Føroya
text: #000014
text: Smyril Line keypir enn eitt farmaskip
text: #000019